open-index/open-wikipedia-markdown huggingface dataset:
Genetisk drift

**Genetisk drift** eller **gendrift** er den effekt som tilfeldige forandringer har på evolusjon. I en art, eller ved kryssavling mellom ulike arter, er det vanligvis en stor andel genetisk variasjon. Gendrift er en variasjon i form av ulike alleler (genvarianter) ved mange genetiske posisjoner på kromosomene. Endringer i allelfraksjonen skjer hovedsakelig ved naturlig utvalg, det vil si ved forskjellig overlevelse og bidrag til neste generasjon. Hvis derimot en populasjon blir mindre er det en tendens for hver generasjon å bli mer ens med mindre mangfold i allelene. Det er en effekt som tilsvarer innavl: den fører til genetisk ensartethet.

Genetisk drift er en av delmekanismene i evolusjonen som viser til den tilfeldige endringen av genforrådet til en populasjon. Gendrift er en evolusjonsfaktor som blant annet kan føre til at enkelte populasjoner får ulike arveegenskaper over tid. I tillegg til det naturlige utvalget kan genetisk drift være en stokastisk prosess og skjer på grunn av de tilfeldigheter som eksisterer i de enkelte individer i en populasjon som lykkes best i å overleve og reprodusere seg. Genetisk drift er altså en prosess som er uavhengig om genene til individet gir fordeler eller ulemper for organismen. Akkurat som naturlig utvalg er gendrift en prosess som påvirker frekvensen til allelene (genvariantene). En populasjons allelfrekvens er fraksjonen av genkopiene som deler en særskilt form. Endringer som skjer grunnet genetisk drift er ikke drevet av faktorer i miljøet eller grunnet tilpasning, og kan være nyttige, nøytrale eller ugunstige for reproduktiv suksess.

Effekten av genetisk drift er større i små populasjoner, og mindre i store populasjoner. Det er til dels stor diskusjon blant forskere om den relative viktigheten av gendrift sammenlignet med naturlig utvalg. Eksempelvis hevdet den engelske biologen Ronald Fisher det syn at gendrift spilte hovedsakelig en mindre rolle i evolusjonen, og dette forble det dominerende oppfatning i flere tiår. I 1968 åpnet den japanske biologen Motoo Kimura debatten på nytt med sin nøytrale teori om molekylær evolusjon som hevdet at de fleste endringer i genetisk materiale hadde sin årsak i genetisk drift.

## Referanser


## Eksterne lenker
* The TalkOrigins Archive
* Genetic drift illustrations in Barton et al.
Sorgen og gleden

***Sorgen og gleden*** er et musikkalbum med Gunstein Draugedalen som ble tatt opp i Lund kirke, Kristiansand i september-oktober 1993 og utgitt på Lynor (LYNOR577) i 1993. 

Mons Leidvin Takle stod for arrangementet av sporene 1–4, vers 3 på spor 5, og dessuten 6, 8 og 14. 

## Sporliste
# «Himmelske Fader» (tekst Elias Blix (1896), melodi Friedrich F. Flemming)
# «Sorgen og gleden de vandrer til hope» (tekst Thomas Kingo (1681, svensk folketone)
# «Lei milde ljos» (tekst J.H. Newman (1833)/Peter Hognestad, melodi Charles H. Purday (1860))
# «Kvar skal eg vel av» (tekst Bernt Støylen, melodi norsk folketone)
# «Nærmere deg, min Gud» (tekst Sarah Fuller Flower Adams (1840)/ Gustav Jensen (1915), melodi Lowell Mason (1856))
# «Til himlene rekker din miskunnhet, Gud» (tekst B.S. Ingemann (1845), melodi J.P.E. Hartmann (1852))
# «Fager kveldsol smiler» (tekst A.H.H. von Fallersleben (1837)/Peter Hognestad (1904), melodi J. Chr. H. Brinck (ca. 1814))
# «Med Jesus vil eg fara» (tekst Elias Blix (1875), melodi Antwerpen 1540/norsk folketone)
# «Jesus det eneste» (tekst Ole Theodor Moe (1904), melodi C. Sinding)
# «Kjærlighet fra Gud» (tekst J.N.L. Schjørring (1854), melodi H.S. Thompson (ca. 1840))
# «Lær meg å kjenne dine veie» (tekst Jakob Paulli (1902), melodi norsk folketone)
# «Langt bortom rømd som blånar» (tekst Augusta Lönborg (1895)/Nils Lavik (1939), melodi Julius Dahlöf (1906))
# «Vær vår styrke» (tekst Svein Ellingsen, melodi Gunstein Draugedalen)
# «Så går en dag» (tekst J.F. Herzog (1680)/Chr. F. Neander (1779)/J.O. Wallin (1814), melodi Johann G. Chr. Störl (1740))
Tårnveien (Oslo)

:::*Se [[Tårnveien|pekerside]] for flere forekomster av Tårnveien.*

**Tårnveien** er en villavei på Volvat. Veien, som er en blindvei,  går fra Sørkedalsveien ved den nedlagte Volvat stasjon. Veien har sitt navn etter et ti meter høyt utsikstårn, murt i stein. Tårnet er nå revet. Det ble oppført av apoteker Harald Conrad Thaulow. Veien ble navnsatt i 1917.

## Litteratur
* 

## Eksterne lenker
*
Krystallmottaker

**Krystallmottakere** var den mest brukte radiomottaker frem til første halvdel av 1930-årene fordi den var så enkel og billig. Men krystallmottakerne har ingen forsterker, og kan derfor bare brukes i nærheten av sterke AM-sendere. Det er energien fra senderen som driver øretelefonen. Det kreves derfor en god antenne og jord for å fange opp mest mulig energi fra senderen. 

Krystallmottakerne består bare av en spole *L* mellom antenne og jord, eventuelt parallellkoblet med en variabel kondensator *C1*, samt en krystalldetektor eller diode  *D* i serie med telefonene koblet over spolen. Spolen kan være avstemt til den aktuelle frekvensen, eller det kan være en drossel som sperrer alle frekvenser over en viss frekvens.  En ekstra kondensator *C2* kan shunte ut høyfrekvenser som kommer gjennom dioden.

Krystalldetektoren besto av et krystallinsk mineral (karborundum, blyglans) og en fin metallspiss. Kontakten mellom spissen og krystallen virket som en likeretter. Med dagens teknikk kan germaniumdioder brukes. Silisiumdioder egner seg ikke for små signaler. Telefonene kan ha en impedans på omkring 2000 ohm. En meget enkel krystallmottaker kan bestå av bare en germaniumdiode mellom antenne og jord. Øretelefonene kobles over dioden. 

Krytallmottakerne var enkle å lage, og svært mange bygget sine egne, ofte etter byggesett som kunne kjøpes på postordre fra bl a. Clas Ohlson.

Dagens radiomottakere har forsterkning. Det er derfor ikke energien, men signal/støy-forholdet som har størst betydning. Antennen kan være ganske kort, og jordledning er som regel ikke nødvendig.

## Referanser


## Eksterne lenker

* Digitalt Museum, ''Småen'',  norsk krystallmottaker, 
* Youtube, ''Your First Crystal Radio'', hvordan en enkel krystallmottaker kan bygges.

## Bilder


Fil:Kristallradio.JPG|Krystallmottaker med øretelefoner
Fil:Kristallradio (2).JPG| Mottakeren sett ovenfra
Fil:Kristallradio (4).jpg| Spolen
Fil:Kristallradio (3).jpg| Krytalldetektoren
Henrik Ibsens gate

**Henrik Ibsens gate** finnes flere steder:

* Henrik Ibsens gate (Oslo)
* Henrik Ibsens gate (Stavanger)
* Henrik Ibsens gate (Sandnes)
* Henrik Ibsens gate (Drammen)
* Henrik Ibsens gate (Skien)
* Henrik Ibsens gate (Hamar)
* Henrik Ibsens gate (Horten)
* Henrik Ibsens gate (Notodden)
* Henrik Ibsens gate (Grimstad)
* Henrik Ibsens gate (Kongsberg)
* Henrik Ibsens gate (Haugesund)

**Henrik Ibsens vei/veg** finnes:

* Henrik Ibsens vei (Fredrikstad)
* Henrik Ibsens vei (Skedsmo) – Strømmen
* Henrik Ibsens veg (Tromsø)
* Henrik Ibsens veg (Elverum)
* Henrik Ibsens veg (Karmøy) – Kopervik
* Henrik Ibsens veg (Molde)

Se også Ibsens gate.
Vidarforlaget

**Vidarforlaget** (stiftet 28. april 1992 i Oslo) er et norsk forlag, vesentlig utgiver av tekster innen filosofi og essayistikk, og
en vidererføring av et tidligere forlag ved det samme navn og målgruppe, som ga ut antroposofi-fokuserte tekster av Rudolf Steiner, Richard Eriksen og Hermann Poppelbaum.
Det er lokalisert i Universitetsgaten 14 i Oslo og er nå et imprint under Solum Bokvennen.
## Referanser
Sébastien Bourdais

**Sébastien Bourdais** (født 28. februar 1979 i Le Mans) er en fransk fører som har kjørt for Scuderia Toro Rosso. Før han startet som fører i formel 1 vant Bourdais Champ Car-serien i USA fire år på rad, fra 2004 til 2007.

Bourdais har deltatt fire ganger i 24-timersløpet på Le Mans, som kjøres årlig i hjembyen. Det beste resultatet fikk han i 2007, da han endte på andreplass.

## Champ Car
I likhet med blant andre Juan Pablo Montoya gikk Bourdais fra F3000 til Champ Car i USA, hvor han kjørte CART World Series 2003 for Newman/Haas Racing. I debutløpet i St. Petersburg, Florida  hvor han til slutt endte på 11.-plass, ble han den første nykommeren siden Nigel Mansell som tok pole position i sitt første løp. Den første seieren kom på Brands Hatch, allerede i hans 4. løp.
Etter ytterligere 2 seiere (Lausitzring og Cleveland) endte han med tittelen «Rookie of the year» og en 4.-plass i mesterskapet.

Bourdais tok sin første Champ Car-tittel i 2004 etter 8 seiere og pallplasseringer i totalt 10 av 14 løp. Han slo lagkameraten Bruno Junqueira med 28 poeng og kvalifiserte blant de 3 beste i samtlige løp.

Han forsvarte tittelen i 2005 med 6 seire på 13 løp. Han kjørte også sitt første Indianapolis 500, hvor han kom på 12.-plass.

I 2006 ble Bourdais den første føreren siden Ted Horn (1948) som vant Champ Car 3 år på rad. Det klarte han ved å vinne 7 av 14 løp, og ta pallplasseringer i ytterligere 4.

Et foreløpig punktum for Bourdais' Champ Car karriere ble satt i 2007 med nok et mesterskap, hans 4. på rad.

## Formel 1

Allerede i 2002 testet Bourdais for både Arrows og Renault F1, men Arrows var på konkursens rand og Renault valgte å signere Franck Montagny.

### Scuderia Toro Rosso
Etter flere tester i 2006 og 2007annonserte Toro Rosso 10. august 2007 at Bourdais ville erstatte Vitantonio Liuzzi fra og med 2008-sesongen.

Bourdais debuterte i Australias Grand Prix den 16. mars 2008, Han kjørte seg opp fra 17. til 4.-plass, men et motorhavari 3 runder før målgang tvang ham til å bryte. Han ble klassifisert på 8.-plass etter å ha fullført over 90% av løpet, og rykket senere opp til 7. etter at Rubens Barrichello ble disket, og tok dermed 2 poeng i sitt første Formel 1 løp. Han kopierte denne plasseringen i Belgia og endte med 4 poeng i sin debutsesong i Formel 1.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

### Fullstendige resultater fra 24-timersløpet på Le Mans

## Referanser

## Eksterne lenker
* 
*
Trondheimsfjorden våtmarkssystem

**Trondheimsfjorden våtmarkssystem** er et ramsarområde bestående av tolv enkeltlokaliteter på sørøstsiden av Trondheimsfjorden, i  Trøndelag. Området ble etablert i 2002 da fire tidligere vernede områder ble samlet som ett Ramsar-område. I 2014 ble området utvidet ved at ni nye verneområder ble innlemmet i Ramsarområdet. To av disse ni ble i 2016 slått sammen til nye Ørin naturreservat, slik at antall enheter nå er tolv.

## Eksterne lenker
* Trondheimsfjorden Våtmarkssenter
*  Internasjonal anerkjennelse til våtmarksområder i Trondheimsfjorden ;  miljodirektoratet.no, 29.10.2014
* Norway extends Trondheimfiord Ramsar Site, hos ramsar.org
Slåtterøy fyr

**Slåtterøy fyrstasjon** er et kystfyr som ligger helt ytterst i Selbjørnsfjorden på øya Slåtterøy ved Brandasund. Fyret tilhører Bømlo kommune, Vestland fylke. Fyret var tidligere en del av Fitjar kommune.

## Historie
 
Slåtterøy fyr ble tegnet av fyrdirektør Carl Fredrik Diriks og stod ferdig i 1859. Det 25,1 meter høye støpejernstårnet er landets fjerde eldste og ble i sin tid levert fra Bærums Verk med lykt fra Næs Jernverk. Fyrtårnet er rødmalt med et hvitt belte og ligger 45,8 meter over havet. Stasjonen ble elektrifisert i 1958 og siden den gang har Slåtterøy fyr hatt landets kraftigste fyrlys. Lampen er et 2. ordens linseapparat, med en styrke på 5&nbsp;180&nbsp;000 candela. Lyset kan sees 18,5 nautiske mil fra land. 
 
Til fyrstasjonen hører en stor fyrvokterbolig, maskinhus og to naust. Naustet like ved fyret ble bygget i 1902. En forseggjort råsteinsvei med 140 trappetrinn fører opp til fyret. De håndmurte steinarbeidene omfatter også gjerder og terrasseringer. Det er flere installasjoner for værmåling.

### Bombet
Undre andre verdenskrig var 20 tyskere stasjonert på fyret, og områder rundt var minelagt. Et britisk fly bombet fyrstasjonen, og en bombe drepte en av døtrene til fyrvokteren. Skadene fra bombingen er fremdeles synlige på fyrtårnet. I 1956 ble en fyrvokter tatt av en brottsjø og omkom.

## Automatisert og fredet
Fyret ble automatisert på 1980-tallet og har stått uten bemanning fra 30. juni 2003. I 1999 ble stasjonen med fyrvokterbolig, maskinhus, to naust og den steinlagte veien fredet av Riksantikvaren.

## Ny bruk
Venner av Slåtterøy fyr ble dannet i 2004. Foreningen disponerer fyrstasjonen, av Kystverket, mot at fyrvokterboligen og området rundt holdes vedlike. Foreningen leier ut soveplasser i den gamle fyrvokterboligen og tilbyr omvisninger på området. Det er sengeplass til ca. 10-14 personer. 

## Værstasjon
Siden juli 1923 har det vært værstasjon i drift på Slåtterøy. Denne ble automatisert i 1997. Slåtterøy er en av stasjonane i Norge med høyeste årsmiddeltemperatur.

## Se også
*Brandasund

## Fotnoter
Normaler for Slåtterøy fyr

## Referanser


## Litteratur
* 

## Eksterne lenker

* Sov over på fyret bt.no
*
Anthony Davidson

**Anthony Denis Davidson** (født 18. april 1979 i Hemel Hempstead) er en engelsk tidligere racingfører som senest kjørte i Formel 1 for Super Aguri F1. Han har tidligere kjørt for Minardi og vært testfører for British American Racing og Honda Racing F1.

Davidson startet som testfører for British American Racing (BAR) i 2001, og fikk to løp for Minardi året etter da han erstattet Alex Yoong, som ikke klarte å kvalifisere seg for tre løp. I begge løpene måtte han bryte etter å ha spunnet av banen. Etter dette fortsatte han som testfører og tredjefører for BAR, han fikk bare ett løp da han erstattet en syk Takuma Sato under Malaysias Grand Prix 2005, i løpet måtte han bryte etter to runder med motorproblemer.

Foran 2007-sesongen annonserte Super Aguri at Davidson, sammen med Takuma Sato, skulle være fast fører for laget. Begge to fortsatte også som førere den påfølgende sesongen. På grunn av økonomiske problemer trakk Super Aguri seg fra mesterskapet i mai, noe som etterlot Davidson uten muligheter til å fullføre sesongen, og han gikk tilbake som testfører for Honda ut 2008.

Fra 2009 har han hovedsakelig konkurrert innen sportvognsracing i Le Mans Series. I 24-timersløpet på Le Mans i 2011 kom han på fjerdeplass, hvor han kjørte for Peugeot sammen med Alexander Wurz og Marc Gené. Han har også vært sidekommentator for BBC og Sky Sports under Formel 1-sendinger.

## Resultater
### Karriereoversikt

 Foruten 24-timersløpet på Le Mans deltok Peugeot Sport kun i enkelte utvalgte løp i Le Mans Series og American Le Mans Series.

### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Eksterne lenker
* 
* 
* Karrierestatistikk på Driver Database
Vantage Point

***Vantage Point*** er en action-/thrillerfilm produsert av Tania Landau og Ricardo Del Río, regissert av Pete Travis og skrevet av Barry Levy. Filmen hadde premiere i USA 22. februar 2008 og i Norge 28. mars samme år.

## Handling
Filmens handling er lagt til den spanske byen Salamanca, der den amerikanske presidenten Henry Ashton (spilt av William Hurt) arrangerer et anti-terror toppmøte. I løpet av en 23 minutter lang periode, utfolder det seg et attentat mot presidenten. Filmen ser på denne perioden om og om igjen, hver gang med en annen persons perspektiv, og legger dermed til et større bilde av puslespillet for hvert inntrykk.

## Roller
* Dennis Quaid som «Thomas Barnes» i Secret Service.
* Matthew Fox som «Kent Taylor» i Secret Service.
* Forest Whitaker som «Howard Lewis», amerikansk forretningsmann.
* Edgar Ramirez som «Javier», tidligere soldat som samarbeider med terroristene.
* Saïd Taghmaoui som «Sam / Suarez», terroristen som leder attentatet. 
* Sigourney Weaver som «Rex Brooks», TV-produsent som dekker toppmøtet. 
* William Hurt som «president Henry Ashton».
* Eduardo Noriega som «Enrique», en politimann.
* Bruce McGill som «Phil McCullough», rådgiver til president Ashton.
* Ayelet Zurer som «Veronica», en av terroristene. 
* Zoe Saldana som «Angie Jones», en nyhetsreporter.
* Richard T. Jones som «Holden» i Secret Service.

## Mottakelse
### Kritikere
Filmen fikk blandet kritikk. Den 29. februar meldte nettstedet Rotten Tomatoes at kun 35% av kritikerne ga filmen positiv omtale. Nettstedet Metacritic meldte at filmen hadde en gjennomsnittlig poengscore på 40 av 100, basert på 31 kritikker.

### Salgstall
På sin første helg i USA, tjente filmen inn $22,8 millioner i 3&nbsp;149 kinosaler i USA og Canada, noen som ga filmen førsteplass på filmratingene. Men da filmen *[[Semi-Pro]]* hadde sin premiere, falt filmen ned til andreplass og spilte inn $12 millioner i sin andre uke.

## Referanser


## Eksterne lenker
* 
* 
* Mosaic hos SonyPictures.com
* Offisielle lanseringsdatoer med lenker til forskjellige lands nettsteder.
Grunnleggereffekten

**Grunnleggereffekten** er et begrep som brukes innenfor evolusjonslæren i biologien.

Effekten går ut på at når et frø eller noen få individer forflytter seg til et nytt område der det ikke er noen av denne arten fra før, vil alle de nye individene i dette området dele genene med de første individene som utvandret. Det som da kan skje er denne nye gruppen forandrer seg såpass mye fra den opprinnelige arten at de ikke lenger blir regnet som samme art. Dette på grunn av evolusjon, naturlig utvalg, mutasjoner eller genetisk drift.

## Eksempel
Et frø fra en plante blåser fra fastlandet og over på en øy i nærheten. Der finnes det ikke lignende planter og dette frøet utvikler seg til en ny art som har forskjellige egenskaper fra de den stammet fra på fastlandet.
Zimmerstrasse

**Zimmerstraße** er en gate i Berlin i Tyskland. Den ligger i bydelen Mitte i det historiske området Friedrichstadt og løper i øst-vestlig retning langs grensa til bydelen Friedrichshain-Kreuzberg mellom Axel-Springer-Straße og Wilhelmstraße. Vest for Wilhelmstraße heter gateløpet Niederkirchnerstrasse.

Gata fikk sitt navn i 1734 etter en tømrerplass som befant seg i området da bydelen ble reist. 

Der Zimmerstraße krysser Friedrichstrasse lå det berømte grensekontrollanlegget Checkpoint Charlie.
Husøy Arena

**Husøy Arena** er hjemmebanen til HFIF fotball. Den ble bygd høsten 2007 og er av kunstgress.
Banen er dessuten godt belyst, så det går fint an å spille der året rundt.

## Referanser
Ottar Befring

**Ottar Befring** (født 19. november 1939 i Stardalen i Jølster, død 9. oktober 2023) var en norsk offiser, bonde, Ap-politiker og embetsmann.

Befring startet i Forsvaret i 1959, tok Krigsskolen i 1966 og stabsskolen. Han virket som offiser i Hæren til 1978 da han overtok familiens gard i Stardalen. Befring var president i Norges Forsvarsforening 2005–2013.

Han satt i kommunestyre og fylkesting, og hadde vervet som styreleder i Sogn og Fjordane Teater. Befring var statssekretær i Landbruksdepartementet (1992–1997) under Gunhild Øyangen og Dag Terje Andersen (1992–1998), landbruksdirektør i Møre og Romsdal (1998-2002) og var fylkesmann i Møre og Romsdal fra 2002 til 2009.

Han var bror til Edvard Befring professor i pedagogikk.

## Referanser


## Eksterne lenker
* 
*
Nils Faarlund

**Nils Petter Faarlund** (født 1937) er en norsk sivilingeniør og vegleder i friluftsliv. Sammen med Ole Daniel Enersen grunnla han i 1967 Norsk Alpincenter - senere Norges Høgfjellsskole - i Hemsedal. I 1972 etablerte han også friluftsliv som høgskolestudium ved Norges idrettshøgskole.

Faarlund vokste opp på Vestgarden Fårlund i Østre Toten, en eiendom han seinere har overtatt. Han er far til radioverten Bjørn Faarlund i P4.

Faarlunds bidrag til norsk friluftsliv er tuftet på hans helhetlige filosofi om naturverd og menneskeverd, grunnfestet i et liv levd i den norske fjellheimen. Hans store livsoppgave har vært å vise vegen til hvordan verdier kan levendegjøres i vår verden som ellers er preget av utnytting og forbruk. Dette arbeidet har gitt ham mange priser og utmerkelser i inn- og utland. Blant annet utnevnte Kongen 9. oktober 2008 Faarlund til ridder av 1. klasse av St. Olavs Orden for innsatsen han har gjort for den frivillige og profesjonelle redningstjenesten.

## Referanser


## Eksterne lenker
*
Gina

**Gina** er et kvinnenavn dannet som en kortform av navn som slutter på *-gina*. Navnet er i dag vanlig blant annet i Filippinene, DR Kongo og Italia. En navnebærer er den italienske skuespilleren Gina Lollobrigida.

## Etymologi
Gina er dannet som en kortform eller kjæleform av andre navn, blant annet:
* *[[Luigina]]* (italiensk femininform av Luigi)
* *[[Regina (navn)|Regina]]* (latin regina «dronning»)
* *[[Georgina]]* (gresk geōrgós «jorddyrker»)
* *Eugenia* (gresk eugenēs «velbyrdig»)
* *Virginia*

Merk at ordet *gina* i engelsk brukes som et slang-uttrykk for «vagina». Ordet betyr også «stille, ensom» på malagassisk, «livskraft» på cebuano og «last, frakt» på flere indonesiske språk.

## Utbredelse
Navnet ble internasjonalt popularisert på 1950‑tallet av den italienske filmstjernen Gina Lollobrigida, som egentlig het Luigina.

Navnet *Gina* var vanlig i Norge i 1880- og 1890-årene og hadde en popularitetstopp med 0,5 % i 1881.

*Gina* er i dag et vanlig kvinnenavn blant annet i Filippinene, DR Kongo og Italia.

|}

## Navnedag
*Gina* har navnedag i flere land, oftest 3. januar. Den norske navnedagen er .

## Kjente personer med navnet

Personene i listen er ordnet kronologisk etter fødselsår.
* Gina Krog (1847–1916), norsk politiker og kvinnesaksaktivist
* Gina Bachauer (1913–1976), gresk klassisk pianist
* Gina Lollobrigida (1927–2023), italiensk skuespiller, modell og fotojournalist
* Gina Haspel (født 1956), amerikansk etterretningsoffiser (CIA-direktør)
* Gina Gershon (født 1962), amerikansk skuespiller
* Gina Torres (født 1969), amerikansk skuespiller
* Gina Carano (født 1982), amerikansk skuespiller og kampsportutøver
* Gina Bernard Forbes, amerikansk skuespiller

## Annen bruk av navnet
* Gina Tricot, svensk kleskjede

## Referanser


## Eksterne lenker
*
Venstreorientert politikk

Benevnelsene høyre og venstre stammer fra partigrupperingenes plassering i den franske nasjonalforsamlinga etter den franske revolusjonen i 1789. Der satt de kongetro til høyre for presidentstolen, og ble kalt «til høyre» (la droite), mens de radikale satt til venstre (la gauche). Den klassiske liberaleren Frédéric Bastiat satt til venstre i nasjonalforsamlingen,  som da innbar at venstreorientert politikk også omfattet klassisk liberale ideer som behov for beskyttelse av individet mot overgrep fra styresmaktene, likhet for loven og anti-autoritære ideer. I dag assosieres **venstreorientert politikk** imidlertid med tro på en sterk statsmakt for gjennomføring av ulike sosiale og politiske mål, med fokus på sosial likhet. Dette i motsetning til den høyreorienterte, som anser dette synet som en frihetstrussel (spesielt friheten i et sivilt samfunn) og/eller eksisterende tradisjoner.

I Vesten assosieres betegnelsen som regel med sosialdemokrati og sosialliberalisme (men ikke klassisk liberalisme), og (spesielt i Vest-Europa) med velferdsstaten og demokratisk sosialisme. I Øst-Europa, Asia, Sør-Amerika og Afrika assosieres det oftest med marxismen-leninismen og/eller maoisme, samt temaer som antiimperialisme og omfordeling av landområder.

På generell basis kjemper venstresiden for et sekulært, multikulturelt samfunn, med staten i en fremtredende rolle. Den har flere likheter med popularisme, kommunitarisme, syndikalisme, fagforeningers holdninger, anarkisme, venstre-libertarianisme, sosialisme, og på den venstreekstreme siden, Kommunisme.

## Se også
* Høyre og venstre
Kjetil Hasund

**Kjetil Hasund** (født 1942) er en norsk tidligere fotballspiller for Hødd, der han som angrepsspiller hadde 646 kamper og 460 scoringer, derav 93 kamper og 47 scoringer i øverste divisjon (1966–72). Han ble klubbens første representant for Norges herrelandslag i fotball og scoret tre ganger i 16 kamper (1966–71). Under førstegangstjenesten (1962) spilte han fem kamper for en av landets ledende klubber, Steinkjer FK. Han er bror til Hallbjørn Hasund, far til Geir Hasund og har jobbet som bankmann i Sunnmøre Kreditbank, samt representert Høyre i lokalpolitikken.

## Referanser


## Eksterne lenker
*
Frøydis Haavardsholm

**Frøydis Haavardsholm** (1896–1984) var en norsk billedkunstner og bokillustratør.

Frøydis Haavardsholm var eneste barn av læreren Amund Haavardsholm (1860–1948) og Josefine Nielsen (1872–1952). Hun vokste opp i Tromsø og Kristiania. I 1913–1915 var hun elev av billedhuggeren Lars Utne og gikk samtidig på Tegneskolen i Oslo fra 1914–1917 med Oluf Wold-Torne som lærer. Hun foretok deretter studiereiser til mange steder i Europa og bodde i Toscana og Umbria fra 1921–1922, hvor hun studerte italiensk nyrenessanse og gamle fresker.

Hun står bak glassmalerier i en rekke norske kirker, bl.a. i Asker kirke, Nordstrand kirke, Nikolaikirken på Gran, Østre Aker kirke og Trefoldighetskirken (Oslo).

Som bokillustratør illustrerte hun i 1933 diktsyklusen *Jonsok-natt* av Hans Henrik Holm (1896–1980) , utgitt i 1933, og i årene 1918–1926 illustrerte hun alle de liturgiske bøkene til Den norske kirke.

Frøydis Haavardsholm hadde statlig kunstnerlønn fra 1940 og mottok i 1953 Kongens fortjenstmedalje i gull.

## Referanser


## Eksterne lenker
* Frøydis Haavardsholm i Norsk biografisk leksikon
* Frøydis Haavardsholm i Norsk kunstnerleksikon
* Verk av Frøydis Haavardsholm på nasjonalmuseet.no
UK Border Agency

**UK Border Agency** (**UKBA**) er en britisk statlig myndighet som ble opprettet 1. april 2008 gjennom en sammenslåing av Border and Immigration Agency (BIA), UKvisas og deler av HM Revenue and Customs. Myndigheten er underlagt det britiske innenriksdepartementet, Home Office, og blir ledet av den tidligere direktøren i BIA, Lin Homer, samt tre underdirektører med ansvar for henholdsvis:

* Ekstern kontroll, blant annet utstedelse av visum ved utenriksstasjoner.
* Grenser, herunder pass og tollkontroll.
* Intern utlendingskontroll, inkludert politisk asyl, oppholdstillatelser og håndhevelse.

UKBA har 25&nbsp;000 ansatte, inkludert 9&nbsp;000 uniformerte tjenestemenn. Myndigheten er organisert i seks regioner og et hovedkontor i London.

I mars 2013 kunngjorde innenriksminister Theresa May at UKBA vil bli lagt ned i sin nåværende form, og oppgavene fordelt på to nye avdelinger i innenriksdepartementet.

## Referanser


## Eksterne lenker
*
Bergsjøen (Modum)

**Bergsjøen**, som av og til også refereres til som *Bergsjø* og (i gamle kilder) *Bergsøen*, er en innsjø eller ei stille som ligger i direkte tilknytning til Tyrifjorden og utløpet av fjorden til Drammenselva, mellom Vikersund og Geithus i Modum kommune. Som sådan inngår innsjøen også i Drammensvassdraget. Bergsjøen er inntaksmagasin for Geithusfoss kraftverk.

Området er et viktig våtmarksområde for sjø- og vadefugler, som også i stor utstrekning overvintrer der. Sjøen er del av Tyrifjorden dyrefredningsområde. Sjøen er også et godt fiskevann med abbor, ørret, sik, gjedde og brasme.

## Se også
* Tyrifjorden våtmarkssystem IBA
* Nordre Tyrifjorden våtmarkssystem

## Referanser
Heyl Ha’Yam

**Heyl Ha'Yam** (*Den israelske marine*, hebraisk: חיל הים הישראלי, *cheyl hayam ha’israeli*) er Israels forsvars marineavdeling, som hovedsakelig opererer i Middelhavet i vest og i Akababukten, Rødehavet og Suezbukten i sør. Sjøforsvarets øverstkommanderende er Aluf Ram Rothberg.

## Flåter
### Missilbåtflåten – 3. flåte
Missilbåtflåten –*shayetet* 3 – har sin hovedbase ved byen Haifas havnebasseng.

Flåtens hovedmål er:
* å forsvare israelske handelsfartøyer mot ikke-israelske angrepsstyrker
* å forhindre en mulig sjøblokade av israelske innfartsårer under krig
* å blokkere fiendenes innfartsårer under krig

### Ubåtflåten – 7. flåte
Ubåtflåten er en frivillig eliteflåte, etablert i 1959. De moderne ubåtene i Dolphin-klassen er produsert i Tyskland. Ubåtflåten utgjør Israels undersjøiske angrepsstyrker.

Flåtens hovedmål er:
* å gjennomføre angrep på fiendenes marinebaser
* å drive signaletterretning
* å være støtteflåte for andre avdelinger

### Spesialstyrkenes flåte – 13. flåte

Marinekommandoens elite-spesialstyrker og kontraterrorisme-flåte er den israelske marinens 13. flåte.

## Referanser


## Eksterne lenker
*  
* Marinens historie USAs frivillige i den arabisk-israelske krig 1948
* Israels ubåter 
* World Navies Today: Israel
Lyn Gordon (andre betydninger)

**Lyn Gordon** har flere betydninger:

* Lyn Gordon, en amerikansk science fiction tegneserie
***[[Lyn Gordon (film)]]*, en britisk-amerikansk film fra 1980.
***Flash Gordon (plate), et album fra 1980 av Queen (filmmusikk til filmen fra samme år).
***[[Flash Gordon (filmserie 1936)]]*, en am. film-serie som ble produsert fra 1936 til 1940. Den består av tre filmer: *Flash Gordon, Flash Gordon's Trip to Mars* og *Flash Gordon Conquers the Universe*.
***[[Flash Gordon (serie 1954)]]*, en am. TV-serie som gikk fra 1954 til 55.
***[[The New Adventures of Flash Gordon]]*, en am. animert TV-serie som gikk fra 1979 til 80.
***[[Flash Gordon (serie 1996)]]*, en am. animerte TV-serie som gikk fra 1996 til 97.
***[[Flash Gordon (serie 2007)]]*, en am. TV-serie som har gått på Sci Fi Channel siden 2007.
***[[Defenders of the Earth]]*, en am. animert TV-serie som gikk fra 1986 til 1987 med blant annet Lyn Gordon som en av skikkelsene.
LHL

**LHL, Landsforeningen for hjerte, lunge og hjerneslag**, opprinnelig *Tuberkuløses hjelpeorganisasjon*, er en norsk medlemsorganisasjon som jobber for mennesker med hjerte-, kar- og lungesykdom, hjerneslag, afasi og deres pårørende.

LHL har (per 2022) rundt  medlemmer fordelt på lokallag, nettverk og interessegrupper i Norge.
## Historikk

### Etablert som Tuberkuløses Hjelpeorganisasjon (THO)
Organisasjonen ble stiftet i 1943 under navnet Tuberkuløses Hjelpeorganisasjon (THO). Organisasjonen var ment som en interesseorganisasjon for pasienter som var rammet av tuberkulose. Organisasjonen kjempet for en rekke helsereformer, blant annet innføringen av en ny lov, Tuberkuloseloven.

### Navneskifte fra THO til LHL
I 1961 skiftet THO navn til Landsforeningen for hjerte- og lungesyke.

## Generalsekretærer LHL

* 2008–2023: Frode Jahren
* 2025–: Magne Wang Fredriksen

## LHL Hjerneslag og Afasi

### Fusjon med Afasiforbundet
Afasiforbundet i Norge ble en del av LHL 1. januar 2023, og fra samme dato endret avdelingen LHL Hjerneslag navn til LHL Hjerneslag og Afasi.

### Tidsskrift
LHL Hjerneslag og Afasi utgir tidsskriftet *[[SlagNytt & Afasiposten]]*.

### Generalsekretærer LHL Hjerneslag og Afasi

* ?–d.d.: Tommy Skar

## Referanser


## Eksterne lenker
* 
*
Phil Plait

**Philip Plait**, også kjent som **The Bad Astronomer** (født 30. september 1964]) er en amerikansk astronom som driver nettstedet badastronomy.com. 
Han har jobbet ved fysikk- og astronomidepartementet ved Sonoma State University til han i begynnelsen av 2007 sa opp for å skrive sin nye bok *Death from the Skies*.
Han har tidligere utgitt boken *Bad Astronomy*.

Plait vokste opp i Washington, D.C.-området og bodde der i mange år. Han tok doktorgrad i astronomi ved University of Virginia i 1994 med en oppgave om supernovaen SN 1987A som han studerte med Supernova Intensive Study (SINS). Han jobbet først med COBE-satellitten og senere med STIS på Hubble-teleskopet i fem år.

Før han sluttet i jobben, drev Plait med web-basert allmennopplysning for romteleskopet GLAST som ble skutt opp i 2008. 
Arbeid av ham har også blitt utgitt i *[[Encyclopædia Britannica]] Yearbook of Science*. 

Han har fått asteroiden (165347) Philplait (tidligere 2000 WG11) oppkalt etter seg. Asteroiden ble oppdaget i 2000 og fikk sitt endelige navn i 2008.

I 2010 annonserte Plait at han har begynt å spille inn en miniserie i tre deler for Discovery Channel. Serien skal hete *Phil Plait’s Bad Universe.*.

## Bad Astronomy
Bad Astronomy er navnet på Plaits blogg som tar for seg myter og misforståelser om astronomi og romfartsvitenskap i filmer, nyheter, bøker og på Internett. 
Plait setter også søkelys på mange pseudovitenskapelige teorier som omhandler astronomi. Han skriver også om politikk rundt vitenskap og utdanning.

## Referanser




## Eksterne lenker
* 
* 
* 
* 
* BadAstronomy.com
Edward Fenech Adami

**Edward Fenech Adami** (født 1934) var president i landet og republikken Malta mellom 4. april 2004 og 4. april 2009.

Adami mottok i 2009 Den hvite ørns orden fra Polens president.

## Referanser
Prins Said Ibrahim internasjonale lufthavn

**Prins Said Ibrahim internasjonale lufthavn**  er hovedflyplassen på Komorene og ligger i hovedstaden Moroni.

## Selskaper og reisemål

## Kilder
* AIP Data
*Airport chart
Herteovn

**Herteovn** er en ovn som lages av keramisk stein. En slik ovn tar lang tid å varme opp, men til gjengjeld holder den godt på varmen.

For eksempel pizza vil få en fin og sprø skorpe hvis den stekes på en slik ovn. Mange kaller derfor slike ovner for *pizzaovner*.
## Referanser
De arabiske gulfstater

**De arabiske golfstatene** er en samlebetegnelse for kongedømmene Bahrain og Saudi-Arabia, sultanatet Oman og emiratene Kuwait, Qatar og De forente arabiske emirater. Disse seks landene utgjør medlemmene av Golfstatenes samarbeidsråd.

Grupperingen av disse arabiske landene er nyttig, da de har store likhetstrekk i både økonomi og kultur.

Betegnelsen kan også inkludere Irak og Iran, som i referanse til Golfkrigen. 

## Se også
* Den arabiske halvøy
* Petroleum
Gjærdeig

**Gjærdeig** er en deig der hevemiddelet er gjær. En gjærdeig kan brukes til alt fra skillingsboller til grovbrød. I alle gjærdeiger skal det være mel, gjær, salt eller sukker, og væske. Når gjær tilsettes i deigen vil deigen vokse, fordi gjæret danner CO<sub>2</sub> i deigen. Det fører til at deigen hever. 

Gjæret lager gass helt til den dør ved 55 ℃ i ovnen. Ved så høy temperatur vil dessuten gluten stivne og bli hardt. 

## Referanser
Anne Merethe K. Prinos

**Anne Merethe Kjelsvik Prinos** (født 12. mars 1966 i Asker) er en norsk litteraturkritiker, bosatt i Oslo.  

Hun er utdannet cand. philol. ved Universitetet i Oslo, og har skrevet litteraturkritikk som frilanser i Aftenposten siden høsten 2002. Hun er også ansatt som generalsekretær i Norsk kritikerlag.

I 2008 kåret Norsk kritikerlag Prinos til Årets litteraturkritiker. Ifølge juryen «uttrykker hun sine meninger klart og presist, og fremfører dem med en autoritet og selvsikkerhet som er behagelig for leseren å forholde seg til, enten man er enig med henne eller ikke».

## Eksterne lenker
* Om kritikerprisen for 2008
Ahmed Jibril

**Ahmed Jibril** (arabisk: ; født ca. 1938, død 7. juli 2021) var grunnlegger og leder av Folkefronten for Palestinas frigjøring - Generalkommandoen (PFLP-GC), en del av den palestinske, venstreorienterte og sekulære Avvisningsfronten.

## Referanser
Mørdeig

**Mørdeig** er fellesnavnet som brukes på tørre og møre kaker; navnet kan også brukes på kaker som er overtrukket med glasur. Mange av de tradisjonelle julekakene lages av mørdeig. I en mørdeig brukes minimalt eller ingen væske og kombinert med fett bindes glutenet i hvetemelet ikke til lange tråder og deigen dermed ikke elastisk. 

I de fleste mørdeiger er ingrediensene smør, sukker, egg og mel. Smøret skal alltid ha romtemperatur. Hvis smøret ikke har romtemperatur vil det bli umulig å blande det med melet. Til slutt blir eggene tatt oppi. Når alle ingrediensene er tatt oppi, skal de blandes sammen. Det finnes også veganske versjoner av mørdeig hvor man bruker soyayoghurt og kikertmel istedenfor egg, og vegetabilsk margarin uten mysepulver.
Falangistpartiet

**Falangistpartiet** kan vise til:

* Falangistpartiet (Libanon), et libanesisk parti som ble grunnlagt av Pierre Gemayel i 1936. 
* Falangistpartiet (Spania), en ultranasjonalistisk, militaristisk og anti-kommunistisk politisk bevegelse og parti som styrte Spania fra slutten av den spanske borgerkrig til Francos død i 1975.
Kompott

**Kompott** er en dessert som lages av frukter eller bær, kokt sammen med sukker. I den gamle tradisjonen var det mest vanlig å servere desserten med melk eller fløte, eventuelt med ekstra sukker. I dag er også vaniljesaus blitt et vanlig tilbehør, i tillegg til at det gjerne brukes kompott som element i en litt større dessertkreasjon.

Kompott blir laget ved at frukt og vann kokes til frukten blir nesten oppløst. Det blir tilsatt stivelse dersom frukten selv ikke inneholder nok, tradisjonelt sett potetmel, men nå like vanlig med maisstivelse, og søtning etter smak.  Konsistensen skal være noe midt mellom syltetøy eller grøt.

Enkelte konservesfabrikanter leverer serveringsklar kompott i plastpakning.
## Referanser
Patruljefører

**Patruljefører** også kalt **Peff**, er i en speidergruppe leder for en patrulje, som de fleste speidergrupper er delt inn i. Patruljen, har ofte dyrenavn, og inneholder alt fra 2-10 speidere. Til hjelp har patruljeføreren en patruljeassistent (ass). Patruljeføreren er ofte den mest erfarne og har gjerne gode lederegenskaper, og er kanskje derfor utplukket til å ha denne rollen. Patruljeføreren er også med på og planlegge turer, sammen med lederne i speidergruppen.
Husøy (Tønsberg)

**Husøy** er en øy på 0,9&nbsp;km² tilhørende Tønsberg kommune, beliggende mellom øya Føynland i Færder kommune og Husvik i Tønsberg kommune. Husøy er et delområde og grunnkrets i Tønsberg kommune og har en befolkning på om lag 930 (2001). På øya finnes barneskolen Husøy skole (nedlagt 2013) og Husøy kirke fra 1933. Husøy og Føynland Idrettsforening har klubbhus og kunstgressbanen Husøy Arena på øya.

Over Husøy går fylkesvei 430 med broforbindelse over Myrasundet til Føynland og videre til fylkesvei 309 på Nøtterøy. Det var inntil 31. desember 2012 fergeforbindelse over Husøysundet til Tangen ved Husvik, betjent av personfergen «Ole III». Fergen ble satt i drift igjen 3. juli 2017.


Fil:Sjøkart over Tønsberg havn fra ukjent årstall 2.png|Gammelt sjøkart, trolig fra 1730-tallet, over «Trellen» (Træla) med «Feyn» (Føynland) og «Huusoe» (Husøy) til venstre, «Nøtterøen» øverst og Tønsberg med Byfjorden til høyre. (Nord på kartet ligger i retning mot nedre, høyre hjørne.)
Fil:Sjøkart over havområdet mellom Tønsberg og Nøtterøy fra ukjent årstall.png|Sjøkart over havområdet mellom Tønsberg og Nøtterøy fra ukjent årstall. «HuusØen» og «Føyen» midt i bildet.
Fil:OleIII.jpg|Fergen «Ole III» ved kai ved Husøy. 


## Referanser
Design Container

**Design Container AS** er et reklamebyrå etablert i 2006 i Oslo som jobber med grafisk design, idé og konseptutvikling, nettdesign og profilering. Det eies av Linn-Cecilie Linnemann og Michael Linnemann.

Design Container var den første norske bedriften med virtuelle kontorer i Second Life. Design Container har utviklet områder i Second Life for både DnB NOR, Nobels Fredssenter, Høgskolen i Molde, Universitetet i Missouri og Vestfold fylkesbibliotek. Design Container er også Norges eneste byrå som er listet i Second Lifes «Global Directory». 

## Referanser


## Eksterne lenker
* Referanse til Second Life
* Firmaets hjemmeside
Sigvald Mathias Hasund

**Sigvald Mathias Hasund** (født 24. mars 1868 på Hasund i Ulstein, død 3. september 1959) var en norsk agronom og historiker, kjent for flere bokverk, samt for sitt virke som politiker for Venstre.

Han var utdannet landbrukskandidat ved Den høyere landbruksskole på Ås (1890) og tok jobb som lærer på  de landbruksskolen i Vestnes (1891), ved Nordmøre amtskole (1892–93) og Romsdals Amts gjenteskole i Volda (1893–97).
Han flyttet til Bratsberg og jobb som amtsagronom (1898–1906) og redaktør av fagtidsskriftet Frøi (1906). Derpå ble han engasjert ved Norges landbrukshøgskole som overlærer (1907), senere som professor (1914–38). Han var i Ås kommunestyre (1917–19) og ble som kirkeminister i Johan Ludwig Mowinckels andre regjering (1928–31) viden kjent idet han ikke ville utnevne presten Kristian Schjelderup til embetet i Værøy og Røst.

## Utgivelser
* *Smørstel, hjemme og paa sæteren* (H. Joh Dyrings forlag, 1902)
* *Det norske landbruks historie* (1919)
* *Bønder og stat under naturalsystemet* (1924)
* *Landbruksundervisningen i Norge gjennom 100 år* (1926).  Med Ivar Nesheim.
* *Or Noregs bondesoge* (1942–44)

## Referanser


## Kilder
* 

## Eksterne lenker
*
Tidsstorm

***Tidsstorm*** (originaltittel: *戦国自衛隊, Sengoku jieitai*) er en japansk science fiction-eventyr og krigsfilm fra 1979 regissert av Mitsumasa Saito. Filmen handler om en japansk infantritropp som havner i en tidsstorm og blir sendt 400 år tilbake i tid. De havner de i strid med flere tusen samuraikrigere. Hovedrollen spilles av Sonny Chiba.

Filmen er også kjent under de engelskspråklige titlene *Time Slip*, og *G.I. Samurai*. I Norge er den i tillegg kjent under tittelen *Operasjon utslettelse*.

## Handling
En moderne japansk infanteritropp kommer inn i en tidsstorm, og føres 400 år tilbake i tiden. Med stridsvogner, helikopter og maskingevær kommer de i konflikt og stridigheter med 15&nbsp;000 samuraier, og blir etterhvert utslettet.

## Om filmen
*Tidsstorm* har flere likhetstrekk med den amerikanske filmen *[[USS Nimitz forsvunnet i Stillehavet]]*, fra 1980.

En japansk nyinnspilling av filmen - *Samurai Commando Mission 1549* - kom i 2005. I 2006 kom en japanskprodusert TV-serie, *Sengoku Jieitai: Sekigahara no Tatakai*, basert på filmene.

## I rollene
* Sonny Chiba…. Lieutenant Iba Yoshiaki
* Isao Natsuyagi…. Nagao Kagetora
* Jun Eto…. Nobuhiko Ken
* Toshitaka Ito…. Harumi Takashima
* Haruki Kadokawa…. Sanada Masayuki
* Raita Ryu …. Mimura
* Hiroshi Kamayatsu…. Mokichi Nemoto
* Kenzo Kawarazaki….Koji Kano
* Asao Koike…. Koizumi
* Kentaro Kudo….Ishiba
* Ko Kuraishi…. Masao Maruoka
* Masao Kusakari…. Masakichi
* Yoichi Miura…. Manabu Nonaka
* Noboru Nakaya…. Yoshitaka Kujo
* Mikio Narita…. Honganji
* Akira Nishikino…. Koji Kikuchi
* Nana Okada…. Kazuko Arai
* Hitoshi Omae…. Kuribayashi
* Miyuki Ono…. Miwa
* Hiromitsu Suzuki…. Nishizawa
* Mancho Tsuji…. Ono, Shoichiro
* Tsunehiko Watase…. Hayato Yano
* Hiroyuki Sanada …. Takeda Shingen's Son
* Hiroko Yakushimaru…. Young Samurai

## Referanser
 

## Eksterne lenker
*
* MjSimpson (engelsk)
Brooks halvfingergekko

**Brooks halvfingergekko** er en gekko som kan påtreffes i mange land med tropisk klima. Den trives i bebyggelse, og den store utbredelsen skyldes at den har reist som blindpassasjer med skip.

Carranza & Arnold publiserte i 2006 en studie av mitokondrielt DNA i slekten *[[Hemidactylus]]*. Det viste seg at de afrikanske og asiatiske populasjonene av Brooks halvfingergekko tilhører to ulike klader innenfor halvfingergekkoene. Den afrikanske formen blir derfor nå kalt afrikansk husgekko (*H. angulatus*), mens *H. brookii* bare skal brukes om de asiatiske formene.

Utbredelsen til *H. brookii* i snever betydning omfatter dermed Sør- og Sørøst-Asia fra Pakistan til Filippinene. Nyere forskning viser at *H. parvimaculatus* fra Kerala i sørvestre India, Sri Lanka, Maskarenene og Komorene, og *H. tenkatei* fra Timor må skilles som egne arter. *H. brooki* i Sørøst-Asia viser liten genetisk variasjon, noe som tyder på at arten opprinnelig hører hjemme i India.
## Referanser


## Eksterne lenker
*
Palais Esterházy

**Palais Esterházy** er et barokkpalé i Wien, som tilhørte den ungarske adelsslekten Esterházy. I den tidligere vinkjelleren ligger den kjente restauranten *Esterházykeller*.

Det finnes to bygninger i Wien som blir kalt *Palais Esterházy*. Denne bygningen ligger i Wallnerstraße, et annet *Palais Esterházy* ligger i Kärtner Straße.

Esterházy-familien begynte å bygge på dette området mellom 1685–1695, men det var først mellom 1806–1820 at paléet fikk dagens utseende. Paléet ble lite brukt av Esterházy-familien i det 20. århundre.

## Referanser
Heinrich Zille

**Rudolf Heinrich Zille** (født 10. januar 1858 i Radeburg nær Dresden, død 9. august 1929 i Berlin), var en tysk maler, tegner og fotograf, mest kjent som illustratør med emner fra folkelivet i Berlin og utallige vitsetegninger og karikaturer i bl.a. det satiriske og samfunnskritiske ukebladet Simplicissimus. Han var den første til å skildre det harde livet i arbeiderklassens *Mietskasernen* (tilsvarende på norsk: *[[Gråbeingård]]er*) med opptil 10-12 persomer på hvert rom, og do i gården – resultatet av dårlige tider på landsbygda, og nesten verre tider i byene.

Zille er gravlagt på Südwestkirchhof Stahnsdorf.

## Tegninger

Fil:Zille2.jpg|«Sirkus i bakgår'n», 1922
Fil:zille school.jpg|«Skoletime»
Fil:Heinrich Zille Modellpause.jpg|*Modellpause*, ca. 1925


## Referanser


## Eksterne lenker
* 
* 
* 
*  Zille-Museum i Berlin  
*  Galerie Ludorff, Duesseldorf
Schloss Esterházy (Eisenstadt)

**Schloss Esterházy** er et slott i Eisenstadt i Østerrike. Det ble opprinnelig oppført på slutten av 1200-tallet, og kom i familien Esterhazys eie i 1622. Slottet eies idag indirekte, gjennom stiftelser, av prinsesse Melinda Esterházy. Esterházy-familien hadde Joseph Haydn som kapellmester, og det arrangeres jevnlig konserter i den kjente Haydn-salen i slottet.

## Referanser


## Eksterne lenker
* http://www.schloss-esterhazy.at/
Akertrinnet

**Akertrinnet** er en tidsperiode ved slutten av siste istid da det ble dannet en markert israndavsetning i Oslofeltet. 

For rundt – kalenderår siden stanset tilbaketrekkingen av innlandsisen midlertidig opp, og i denne perioden ble det lagt igjen morener som bl.a. finnes igjen rett nord for byområdene i Oslo. 

Den store Grefsenmorenen, som danner en åsrygg i nordvest-sørøstlig retning fra Alfaset/Linderud og over Grefsen, er avsatt under Akertrinnet. Det samme ble både den morenen som demmer opp Maridalsvannet, Sognsvann og Bogstadvannet, og den som demmer opp Holsfjorden i Sylling.

Under innlandsisens tilbaketrekking ble det lagt igjen mange israndlinjer mellom ytre Oslofjord og Mjøsa. Av disse er Akertrinnet eldre enn Romerikstrinnet og yngre enn Ås–Skitrinnet.

For rundt  år siden lå de aktuelle områdene rundt 200 under havoverflata, slik at morenene ble avsatt på havbunnen. I leirelaget som er avsatt over morenemassene er det funnet skall fra havdyr som i dag lever i arktiske fjordstrøk, som på Svalbard.

Geologen Baltazar Mathias Keilhau beskrev i 1838 en lokalitet ved Nydalsdammen, der Akerselva skjærer gjennom Grefsenmorenen:
:*«Ogsaa rækkeviis sammenhobede Masser av Blokke, Gruus og Sand forekomme ganske i Nærheden av Staden. Mellom Grefsen-Aasen og Agers Elv ved Nygaardsdalens Møller ligger en høi Banke af dette Material, hvilken man meget tydeligen kan see fra Christiania selv, og som allerede derfra viser seg som om den havde været en Dæmning for Maridalens bagenfor liggende Bassin, hvis Vande brøde ud gjennem Agers-Elvens Rende, efterat have udskaaret den nu her steilt afbrudte Vold. Oppe paa Overfladen av Sand- og Gruus-Masserne ligge meget store Blokke, af hvilke idetmindste de fleste bestaae af Granit- og Syenit-Bildninger.»*

## Referanser


## Kilder
* 
* ''Grefsenmorenen'', Naturhistorisk museum
* ''Oslos geologiske historie'', Naturhistorisk museum
Rienz

**Rienz** (italiensk *Rienza*) er en elv i den norditalienske provinsen Syd-Tirol. Dens kilde ligger på rundt 2180&nbsp;moh. nedenfor fjellgruppa *[[Drei Zinnen]]* (2998&nbsp;moh.) i Dolomittene. Derfra renner den først nordover gjennom Höhlensteintal og når Pustertal ved Toblach. Her fortsetter Rienz vestover gjennom Pustertal og passerer bl.a. byen Bruneck. Rienz forlater Pustertal gjennom juvet *[[Mühlbach|Mühlbacher Klause]]* og munner i Brixen ut i elven Eisack. Med en lengde på 81&nbsp;km og et tilsigsfelt på 2143&nbsp;km² er Rienz Eisacks største bielv. Rienz' største bielver er på sin side *[[Tauferer Ahrntal|Ahr]]*, som kommer fra Tauferer Ahrntal, og *[[Val Badia|La gran Ega]]* fra Val Badia.